મોરબી: આજથી 37 વર્ષ પહેલા મોરબી શહેરને મચ્છુ જળ હોનારતનો સામનો કરવો પડ્યો હતો. મોરબી શહેરને મચ્છુ જળ હોનારતે વેરાન કરી મુક્યું હતું વધુ પડતા વરસાદ ના કારણે મોરબીના મચ્છુ ડેમનો પાળો તૂટી ગયો હતો અને ડેમનું પાણી મોરબી શહેરમાં ફરી વળ્યું હતું પાણીનો પ્રવાહ એટલો હતો કે લોકોને તે સમયે જીવ બચાવવો પણ મુશ્કેલ બની ગયું હતું. મોટી સંખ્યામાં લોકોએ મચ્છુની આ ગોજારી હોનારતમાં જીવ ગુમાવ્યા હતા તે વાતને યાદ કરતા આજે પણ મોરબીવાસીઓના કાળજા કંપી ઉઠે છે. મોરબીના મચ્છુ હોનારતને આજે 11 ઓગસ્ટે 37 વર્ષ પૂરા થઇ રહ્યા છે. મોરબીના મચ્છુ ડેમની હોનારત આજે પણ સાક્ષીઓના નજરે તરી રહી છે.